Eit steg nærare hundepark
Hopp til hovedinnhold
Prisar
Modulkart papir
Modulkart nett
Send inn annonse
Send inn gratulasjon
Send inn annonse frivillige Austevoll
Austevoll
Søk
Logg inn
Meny-ikon
Annonsar
Prisar
Modulkart papir
Modulkart nett
Send inn annonse
Send inn gratulasjon
Send inn annonse frivillige Austevoll
Abonnement
Bli abonnent
E-avis
Prisar
Vilkår
Marsteinen
Om oss
Send inn lesarbrev
Arkiv nyhende
Kjøp boka «Havstrilen – Magnus Stangeland»
Les som e-avisGå til arkivet
Det ser ut til å kunna bli hundepark på Vinnes, med ein kostnad på 180 000 kroner. Illustrasjonsfoto. iStockphoto/Sunrazor.
Eit steg nærare hundepark
Ved parkeringsplassen inn mot Vinnesvatnet ynskjer Austevoll hundeklubb å laga ein hundepark. Kommunestyret vil laga ei sak om bevilling av pengar til dette no haust.
May Linn Clement
Publisert 2. sep 20 kl. 16:06
Tips oss
Del på sosiale medier
Del
Facebook
Twitter
E-post
Eit samrøysta formannskap er positive til at hundeklubben søkjer kommunen pengar til å laga hundepark i Austevoll.
– Dette vil gje oss ein møteplass, ein stad å halda kurs og få opp aktiviteten i klubben. At kommunen er positive, er veldig kjekt.
Det seier Reidun Bjelland, som er styremedlem i Austevoll hundeklubb. Klubben søkte om 180 000 kroner frå bygdehus og lokalmiljø-potten, som vart handsama i formannskapet den 12. august. Dei fekk ikkje pengane denne gongen, men formannskapet vedtok å handsama hundeparken i ei eiga sak i haust. Det gjeldt òg søknaden frå Storebø vel, om å utbetra Tusenårsstaden.
Bandtvang heile året
Medan det var slutt på den generelle bandtvangen i Noreg den 21. august, er Austevoll ein av 180 kommunar som har eit lokalt reglement på dette. Dei gjeldande reglane vart vedteke i kommunestyret 6. februar 2007, og seier at eigar eller brukar av hund i Austevoll skal halda hunden i band, forsvarleg inngjerda eller innestengt heile året. Ingen regel utan unnatak; for hundar brukt i jakt, søk etter såra vilt, politi- og redningsteneste og dresserte gjetarhundar, gjeld ikkje bandtvangen.
Reidun Bjelland meiner at desse reglane gjer det ekstra prekært å få opp eit inngjerda område i Austevoll der hundar kan springa fritt.
– Det er viktig for hunden si velferd og helse at han får vera aktiv. Då det er bandtvang heile året, er det spesielt viktig for Austevoll å ha ein hundepark.
Positiv grunneigar
Øystein Fammestad er grunneigar av området i Vinnesvågen der det er planar om ein hundepark, til høgre for parkeringsplassen ved Vinnesvatnet. Fammestad seier staden tidlegare har vore nytta som hundepark, og ser berre fordelar med å få dette attende til bygda.
– Det må vera positivt for alle partar å få til noko slikt. Det kan bli eit veldig kjekt område, med god parkeringsplass og enkel tilkomst, seier grunneigaren.
I søknaden sin skriv Austevoll hundeklubb at dreneringa må utbetrast på staden, og at dei treng eit gjerde som er høgt nok for spretne hundar, finmaska nok for små hundar, solid nok for sterke hundar og tett nok mot bakken for gjerdesnikarar. Gjerdet, dreneringa og arbeidet som høyrer med, er kostnadsestimert til 180 000 kroner.
På framsida no
Mest lest dei siste 7 dagane
Slutt for Matkroken
Abonnement
Politivarslaren blir omplassert
Flott arrangement, men lite folk
Abonnement
Søk
Logg inn
Kontakt
Sentralbord
55 08 21 00
Marsteinen / Austevoll Forlag AS
Prestanesvegen 29
5392 Storebø
Redaksjonen
redaksjonen@marsteinen.no
Annonsar
annonsar@marsteinen.no
Abonnement
abonnement@marsteinen.no
Kjøp boka «Havstrilen – Magnus Stangeland»
Tips oss
Marsteinen er ei uavhengig lokalavis for Austevoll kommune. Marsteinen arbeider etter Redaktørplakaten, Ver Varsam-plakaten og Tekstreklameplakaten sine retningslinjer for god presseskikk.
Ansvarleg redaktør: Trond Hagenes
Personvernerklæring
© 2022 Austevoll Forlag AS / Marsteinen
Powered by Appex Publish